સંકલ્પ એવું બીજ છે જેમાંથી ઉપલબ્ધીઓનું વૃક્ષ અંકુરિત અને વિકસિત થાય છે. સંકલ્પ સૂક્ષ્મ અને લગભગ અદૃશ્ય હોય છે, પરંતુ ઉપલબ્ધીઓ મહાન હોય શકે છે. ઉપનિષદોમાં ઋષિ પોતાના શિષ્યને પીપળાના બીજના બે ભાગ કરવાનું કહે છે અને પુછે છે, ‘તને શું દેખાય છે?’ શિષ્યએ કહ્યું- ‘કંઈ નહીં’, ત્યારે ગૂરૂ બોલ્યા-‘આ નાનકડા બીજમાંથી જ વિશાળ પીપળાનું વૃક્ષ વિકસિત થાય છે. બીજ વૃક્ષનું કારણ છે, કારણ સૂક્ષ્મ હોવા હોવા છતાં પણ પરિણામ અવિશ્વસનીય રીતે વિશાળ હોઈ શકે છે, આ દ્રશ્ય અને અદ્રશ્ય જગત, દિવ્ય સંકલ્પોની જ પરિણતિ છે.’